projecte-aina/catalan_government_crawling huggingface dataset:
L'Arxiu Comarcal de la Cerdanya inaugura aquest dijous 24 d'agost, a les 20.30 h., l'exposició "Josep Bosom, escolapi i fotògraf".
A finals del 2014 l'Escola Pia de Catalunya va cedir a l'Arxiu Comarcal de la Cerdanya el fons fotogràfic de l'escolapi Josep Bosom i Soler (Guils de Cerdanya 1910 – Alella 1997).
El fons l'integren 8.980 imatges de diferents formats (la majoria negatius fotogràfics 6x6) fetes entre 1947 i 1997.
Des del moment de l'ingrés, l'Arxiu n'ha fet el tractament arxivístic pertinent que ha consistit en instal·lar les fotografies en material de conservació, numerar-les, digitalitzar-les i descriure-les una per una.
Avui totes les imatges són consultables i visibles a través del cercador de fons i documents de la Xarxa d'Arxius Comarcals Arxius en línia.
Enguany, i com a tancament de la feina arxivística, l'Arxiu ha produït l'exposició "Josep Bosom, escolapi i fotògraf" que pretén donar a conèixer el fons fotogràfic i recordar el Pare Bosom com aquell singular fotògraf cerdà que als anys 60 i 70 va crear un estil propi amb les fotografies acolorides de gran format.
La mostra consta d'una seixantena d'imatges de les quals 55 són reproduccions actuals dels negatius 6x6, i 6 són còpies originals d'època acolorides per l'autor.
Les imatges reflecteixen les temàtiques presents en el seu fons: l'Escola Pia, Puigcerdà, pobles i paisatges de la Cerdanya i les tasques agrícoles.
Són fotografies amb una càrrega artística indiscutible que, malgrat vinguin del negatiu en cru, reflecteixen el valor del fotògraf.
Per posar en context tot aquest material gràfic, l'Arxiu Comarcal de la Cerdanya ha elaborat un catàleg amb textos sobre la vida de l'autor, un breu estudi de la seva obra i la reproducció de totes les imatges exposades.
Aquest catàleg es pot descarregar gratuïtament des del web de l'Arxiu.
L'exposició "Josep Bosom, escolapi i fotògraf" es podrà veure a la Sala Sebastià Bosom de l'Arxiu Comarcal de la Cerdanya fins el dia 12 de gener de 2018 en l'horari d'obertura habitual de l'Arxiu.
L'acte d'inauguració, que tindrà lloc el proper 24 d'agost de 2017 a les 20.30 hores del vespre, comptarà amb la presència del pare provincial de l'Escola Pia de Catalunya, Eduard Pini; del president del Consell Comarcal de la Cerdanya, Ramon Moliner, i de l'alcalde de la vila, Albert Piñeira.
Seu de l'Arxiu Comarcal del Berguedà
El conveni de creació de l'Arxiu Comarcal del Berguedà (ACBR) és de l'any 1983.
L'Arxiu es va inaugurar el 20 de febrer de 2001 i ocupa part de l'edifici del Pavelló de Suècia, que també acull el Casal d'Europa del Berguedà.
L'estatge de l'Arxiu Comarcal del Berguedà és una construcció singular.
Es tracta del Pavelló de Suècia de l'Exposició Internacional de Barcelona del 1929, que va ser regalat per aquest país a la capital de Catalunya i traslladat a Berga.
A la nova ubicació, va ser inaugurat el 18 de juny de 1933 per Lluís Companys, president de la Generalitat de Catalunya.
Després de la Guerra Civil l'edifici formà part del complex de la caserna militar de Berga, que corresponia al Batallón Cataluña IV, i els anys seixanta va ser desmantellat.
L'actual reconstrucció data del 13 de gener de 2001.
A més del nucli dels fons procedents de l'Ajuntament de Berga, actualment l'Arxiu custodia documentació de procedència molt diversa.
S'ha intentat, en la mesura possible, que no solament sigui un arxiu d'entitats públiques locals i comarcals (notaria, jutjats, etc.), sinó també de la ciutat de Berga i de la comarca, de manera que s'hi ha acollit documentació personal, patrimonial i d'entitats, i s'han format, a més, col·leccions que completen la seva funció bàsica de preservar la documentació.
Mostrem més avall un quadre que permet copsar, d'una manera ràpida, la composició dels fons conservats a l'Arxiu.
Cal destacar l'important conjunt de fons d'entitats ciutadanes que es custodien així com el nombre de fotografies digitalitzades, més de 165.000, com també els fons de l'hemeroteca local, 357 capçaleres i la biblioteca comarcal, que aplega avui 1412 títols d'autors o de temàtica berguedana.
Per tal de difondre d'una manera més específica les funcions que realitza l'Arxiu i les seves potencialitats en matèria educativa oferim als centres d'ensenyament secundari la possibilitat de venir a visitar l'Arxiu.
Tanmateix, en coordinació amb el professorat, en algunes ocasions també ens hem desplaçat als centres d'ensenyament i hem organitzat conferències i exposicions de documentació.
Seu de l'Arxiu Comarcal del Baix Penedès
L'Arxiu Comarcal del Baix Penedès fou creat arran de conveni entre el Departament de Cultura de la Generalitat i l'Ajuntament del Vendrell el 26 d'abril de 1983.
A tal fi es va construir un edifici de nova planta en el solar del pavelló mossèn Ramon Companys (1961) de l'antic Hospital de Sant Salvador del Vendrell (1880).
Fou inaugurat el 20 d'abril de 1995.
L'ACBP custodia documentació pública i privada de la comarca del Baix Penedès, d'acord amb el que estableix la Llei 10/2001, d'arxius i documents, que abraça des del segle XIII fins als nostres dies.
Entre aquesta documentació destaquen, per la seva importància, els fons municipals de la majoria de pobles de la comarca, el fons notarial del districte del Vendrell, el de la Duana Marítima del Vendrell, els fons patrimonials de les famílies Carbonell, Marrugat de l'Arboç, Solà i Folch-Guimerà, els fons personals del poeta Joan Ramon i Soler i els dels germans Ramon i Vidales, l'historiador i l'escriptor Manuel Bofarull Terrades, el músic Benvingut Socias Mercadé, els fons de l'empresa Industrias Miret, SA, la Cooperativa Agrícola del Vendrell i l'Alcoholera Rovira, l'Associació Sotavent, l'Associació Musical Pau Casals del Vendrell, el fons de la Biblioteca Popular del Vendrell i els fons dels fotògrafs Feliu Olivé Nin, Antoni Ollé Pinell, Jaume Domingo Mulet, Antoni Capella, Antoni Bassó Ubach i Julià Suau Figueras.
Com a fons singulars destaquen les col·leccions de pergamins de l'Ajuntament de Banyeres del Penedès (1285-1601) i del fons patrimonial de la família Solà (1377-1662).
L'Arxiu custodia quatre capbreus: el de Calafell (1565), dos de Bonastre (1562 i 1694) i un del Vendrell (1693-1694).
També compta amb una biblioteca auxiliar de temàtica històrica.
43700 Vendrell, el (Baix Penedès)
Unitat didàctica Innocent Paulí i Recerca.
Aquesta activitat està adreçada a alumnes de cinqué i sisé d'Educació Primària, ESO i Batxillerat.
Us proposem la visita a l'Arxiu Comarcal del Baix Ebre, així com un un taller amb el qual de forma activa fareu d'investigadors i manipulareu i cercareu amb documentació.
En un futur i per raons diverses, com els treballs de recerca, pot resultar de gran utilitat per als vostres alumnes saber que tenen accés a tot aquest volum d'informació i que només la podran trobar a l'Arxiu.
Hem pensat que una bona forma perquè els alumnes entrin en contacte de forma activa amb els materials que ofereix l'arxiu seria fent-los investigar.
Els plantegem un interrogant: Es pot reconstruir la vida d'una persona X i la situació econòmica, social i política que li va tocar viure a través de la documentació que va generant al llarg de la seva vida junt amb la que es genera al seu entorn proper?
Mitjançant una sèrie de documents com ara partides de naixement i defunció, diaris, fotografies... i amb l'ajuda del quadern de l'alumne i d'un monitor, el que proposem és que els alumnes, treballant en petits grups de 3 o 4, seleccionin, organitzin i prenguin decisions estudiant els documents.
Posteriorment hauran de comunicar i posar en comú totes les informacions trobades i ordenar-les cronològicament per tal que puguin reflexionar i donar resposta a la pregunta inicial.
L'activitat anirà acompanyada de la visita a l'arxiu, on aprendran tot el procés que haurien de fer si vinguessin a fer una consulta, on hi ha la sala d'atenció al públic, com haurien d'omplir la fitxa d'usuari, la normativa interna de l'ACBEB d'accés i ús, i també on i com es conserven els diferents documents.
També us proposem activitats d'exploració, d'introducció i d'estructuració, per a realitzar al centre de forma prèvia i posterior a la visita, així com un mitjà per avaluar els alumnes.
Totes elles complementen l'activitat que es farà in situ a l'arxiu i considerem que són prou interessants i enriquidores per portar-les a terme.
El novembre de 2009 l'Arxiu Comarcal del Baix Penedès va commemorar el centenari del naixement de Pere Aloy i Anell (1909-2002).
Fou un acte coral amb diverses intervencions per part de persones amb una especial vinculació amb Pere Aloy.
L'historiador manresà Joaquim Aloy va aportar els seus coneixements sobre Pere Aloy en el marc d'una conferència titulada "Els mestres de la Generalitat republicana".
El mestre Ángel Díaz, que fou company de Pere Aloy, va parlar de la seva etapa de mestre al Vendrell.
Josep Huguet, que coincidí amb Pere Aloy en les seves col·laboracions a la premsa, parlà de la seva dilatada trajectòria com a corresponsal del Vendrell.
Les filles de Pere Aloy, que l'any 2004 van fer donació a l'Arxiu Comarcal de la col·lecció d'articles de premsa publicats pel seu pare durant trenta anys, van cloure l'acte, apropant el públic assistent a una dimensió més propera i humana del personatge.
Com a cloenda, es va projectar un audiovisual elaborat per l'Arxiu Comarcal del Baix Penedès amb imatges cedides per la família Aloy-de Riera.
Organitza: Arxiu Comarcal del Baix Penedès, Amics de la Història del Vendrell i Ajuntament del Vendrell
Reproduccions digitals de dos-cents quaranta retrats d'estudi, realitzats pel fotògraf vendrellenc Feliu Olivé Nin, entre els anys 50 i 60.
L'objectiu de la mostra és la identificació de les imatges per part dels visitants de l'exposició i així completar el catàleg d'aquest fons fotogràfic, dipositat a l'Arxiu Comarcal.
Data: 15 al 30 de setembre de 2009
Amb motiu de la presentació del llibre Petita Història d'Agustí Cohí Grau amb text de Lluís Gassó i il·lustracions de Pilarín Bayés, l'Arxiu Comarcal del Baix Penedès i els Amics de la Història del Vendrell han elaborat una exposició sobre la biografia del músic d'arrels vendrellenques Agustí Cohí Grau.
Data: 17 d'abril al 30 de maig de 2009
Lloc: Vestíbul de l'Auditori Pau Casals
En el marc de la Setmana Internacional dels Arxius va tenir lloc una conferència en memòria dels vendrellencs Josep Ferret Carbonell i Joan Navarro Nin.
La conferència, titulada "Fotografies: històries per compartir", fou impartida per Josep Martí i Baiget, arxiver i estudiós del patrimoni fotogràfic.
L'acte fou una iniciativa de l'Arxiu Comarcal del Baix Penedès i els Amics de la Història del Vendrell, amb el suport de l'Ajuntament del Vendrell i el Consell Comarcal del Baix Penedès.
Ferret i Navarro han estat dos personatges rellevants dins la vila del Vendrell per la seva contribució a la vida cultural, a més de ser membres dels Amics de la Història del Vendrell i col·laboradors de l'Arxiu Comarcal.
Organitza: Arxiu Comarcal del Baix Penedès i Amics de la Història del Vendrell Ajuntament del Vendrell amb el suport de: Ajuntament del Vendrell i Consell Comarcal del Baix Penedès
El fons documental d'Industrias Miret, SA (1941-2003) és custodiat a l'Arxiu Comarcal del Baix Penedès des que M. Montserrat Miret, filla del fundador de l'empresa, i Joan Morera, darrer apoderat d'aquesta, van fer donació d'aquest llegat a l���Ajuntament del Vendrell, l'any 2002 i l'any 2006 respectivament.
D'aleshores ençà, l'Arxiu Comarcal s'ha encarregat de donar el tractament arxivístic adequat a aquest fons.
Durant l'acte de presentació, el Dr.
Josep Oliveras i Samitier, catedràtic d'Anàlisi Geogràfica Regional del Departament de Geografia de la Universitat Rovira i Virgili, va pronunciar la conferència "Un clar exponent de l'activitat industrial vendrellenca durant la segona meitat del segle XX: Industrias Miret, SA".
Com a cloenda, es van projectar unes imatges amb una selecció dels documents més significatius del fons.
Data: 22 de gener de 2010 a les 19 hores
Organitza: Arxiu Comarcal del Baix Penedès, Ajuntament del Vendrell i amb el suport del Consell Comarcal del Baix Penedés
Concert de les obres presentades
El divendres 8 de març tindrà lloc, a l'església parroquial de Sant Salvador del Vendrell, l'entrega de premis del II Concurs Internacional Benvingut Socias per a orgue i gralla, organitzat pels Amics de l'Orgue del Vendrell i patrocinat per Aigües de Tomoví.
En primer lloc, s'interpretaran les cinc obres originals i inèdites presentades en aquesta segona edició, a càrrec de Daniel Carbonell, Jordi Mestres i Jaume Aguza a la gralla i Carlos Arturo Guerra a l'orgue.
A continuació, s'entregaran el primer i segons premis.
El jurat està format per Juan de la Rubia, organista i professor d'improvisació de l'ESMUC, Daniel Carbonell, professor de gralla de l'ESMUC i Manel Ribera professor de composició de l'ESMUC.
Després es realitzarà la votació popular entre els assistents, que no podrà ser coincident amb els premis ja atorgats.
Per acabar, es tornarà a interpretar l'obra guanyadora del 1r premi.
Cal destacar que l'Arxiu Comarcal del Baix Penedès conserva el fons documental del músic vendrellenc Benvingut Socias Mercadé (1877-1952).
Col.: Arxiu Comarcal del Baix Penedès, Aigües de Tomoví, Parròquia de Sant Salvador, Ajuntament del Vendrell, Consell Comarcal del Baix Penedès i Diputació de Tarragona.
Acte de signatura de la cessió en comodat del fons documental a la Generalitat de Catalunya
Imatge de la reserva marina de Masia Blanca, 2007.Sotavent.
El dilluns 11 de març tindrà lloc, a la sala polivalent de l'Escola Municipal de Música Pau Casals a les 19 hores, l'acte de signatura del contracte de cessió en comodat del fons documental de Sotavent, associació submarinista del Vendrell, a la Generalitat de Catalunya per tal que sigui dipositat a l'Arxiu Comarcal del Baix Penedès.
L'acte comptarà amb la presència d'Eva Serramià, presidenta del Consell Comarcal del Baix Penedès, Pere López, president de Sotavent i Nativitat Castejón, directora de l'Arxiu Comarcal del Baix Penedès.
Durant l'acte es podran veure imatges de les dues dècades d'activitat submarina que aquesta entitat va portar a terme des de 1995 arreu del món i un documental de Masia Blanca.
Sotavent es va crear per un grup d'amics amants de la natura i motivats per la degradació que s'estava produint en el ecosistema marí del roquissar existent davant la platja de Coma-ruga conegut com Masia Blanca que té una fondària de 3 a 19 metres i que es caracteritza per praderies de posidònies.
Gràcies al seu treball es va aconseguir que fos declarada pel Ministeri d'Agricultura, Pesca i Alimentació com reserva marina el 1999 i va permetre establir una protecció pesquera ferma.
Aquesta reserva marina consta de dos parts: una integral, de 43 ha, destinada a estudi científic i l'altra de 236 ha, de zona perifèrica.
La seva superfície total és de 279 ha, té forma circular i s'estén per fondàries inferiors als 25 metres des del mig del port de Coma-ruga fins a 200 metres del port de Berà.
Es caracteritza pel seu valor ecològic, determinat per la diversitat d'espècies tant vegetals com animals.
Arxiu Comarcal del Baix Penedès, Sotavent, Consell Comarcal del Baix Penedès i Ajuntament del Vendrell
Sala polivalent de l'Escola Municipal de Música Pau Casals
El dissabte 6 d'abril, a les 12 del migdia, tindrà lloc a la seu de la Fundació Apel·les Fenosa, la presentació del llibre titulat El Vendrell, platja de Montparnasse, obra de diversos autors, editada per Ònix dins la col·lecció L'Àngel Negre.
En l'acte de presentació intervindran alguns dels autors i també es podrà visitar una mostra organitzada per la Fundació Apel·les Fenosa sobre la temàtica del treball.
Un dels capítols del llibre està dedicat a l'artista Antoni Ollé Pinell (Barcelona, 1897-1981) que va estiuejar a la platja de Sant Salvador.
Cal recordar que el seu fons documental és dipositat a l'Arxiu Comarcal del Baix Penedès.
Ajuntament del Vendrell, Fundació Apel·les Fenosa i Ònix Editor.
En el marc de la col·lecció Catalunya desapareguda
El dijous 11 d'abril tindrà lloc, a les 19.30 hores al Museu Deu del Vendrell, la presentació del llibre "El Vendrell desaparegut", obra de les autores Anna Sabanés i Àngels Santacana i editat dins la col·lecció Catalunya desapareguda de l'Editorial Efadós.
En l'acte intervindran Pep Querol, historiador, Elisabet Nogareda, editora i les autores.
L'Arxiu Comarcal del Baix Penedès ha col·laborat en aquesta edició amb l'aportació de les fotografies que les autores han seleccionat dels fons fotogràfics de l'Arxiu.
Efadós, Ajuntament del Vendrell, Arxiu Comarcal del Baix Penedès i Consell Comarcal del Baix Penedès
En el marc de la Setmana Internacional dels Arxius
Visita comentada de l'obra de Josep M. Jujol (Tarragona, 1879- Barcelona, 1949) a l'església parroquial de Sant Salvador del Vendrell, a càrrec de la Dra Immaculada Socias Batet de la Universitat de Barcelona.
Al finalitzar la visita es projectaran imatges dels projectes originals de l'arquitecte.
És el primer acte dels tres dedicats a Jujol que es realitzaran al Vendrell durant el mes de juny.
Església parroquial de Sant Salvador i Amics de l'Orgue.
Col.: Arxiu Comarcal del Baix Penedès, Comissió del Patrimoni del Vendrell, Arxiu Jujol, Museu Deu i Ajuntament del Vendrell
Església parroquial de Sant Salvador
En el marc de la Setmana Internacional dels Arxius
El dimecres 5 de juny, a les set de la tarda al Centre cívic L'Estació, tindrà lloc la presentació del llibre La vinya i el vi del Penedès, 1850-2018, obra de l'escriptor penedesenc Santi Borrell Giró i editada per DO Penedès, el Consell Comarcal de l'Alt Penedès, EnoturismePenedès, Ajuntament de Vilafranca del Penedès i celler Torres.
La presentació anirà a càrrec de l'historiador Joan Solé Bordes, membre de l'Institut d'Estudis Penedesencs.
Fa tres anys, Santi Borrell va publicar La història del cava, pel qual va rebre el Premi al Millor Llibre del Món (The Best in the World Gourmand) en la categoria d'Història del Vi.
En aquesta ocasió, l'autor ens presenta un treball fruit d'una exhaustiva recerca documental en arxius i hemeroteques, que ens mostra l'evolució del sector a partir de l'aparició dels primers grans comerciants de vi del Penedès, molt centrat en la pagesia i en la comercialització del vi.
En un principi es venia molt de vi a doll, a baix preu i d'escassa qualitat; també es produïa molt de licor i conyac a doll, i en els darrers temps ha tendit cap a la modernització, cap a l'embotellat i cap als vins de qualitat.
Dedica capítols a les cooperatives, a la Denominació d'Origen Penedès, el celler Torres i el sector industrial del vi embotellat.
El llibre dedicat una part al sector vinícola al Vendrell (comerciants i magatzemistes, fàbriques d'aiguardents i licors, vins escumosos i gasificats), l'activitat del port de Sant Salvador i les cooperatives de diversos pobles de la comarca del Baix Penedès.
Arxiu Comarcal del Baix Penedès.
En el marc del 40è aniversari de la seva recuperació
Hora Inauguració 13 de juny a les 20 hores
El dijous 13 de juny, a les 20 h. a la Sala del Portal del Pardo, tindrà lloc la inauguració de l'exposició titulada "El Ball de diables del Vendrell", organitzada per la mateixa entitat amb motiu de la celebració dels 40 anys de la seva recuperació.
Es tracta d'una àmplia mostra fotogràfica i un audiovisual amb els quals es pretèn donar a conèixer la història del ball de diables del Vendrell.
Les imatges van acompanyades de textos de Pau Marcé i Anton Juncosa.
L'Arxiu Comarcal del Baix Penedès ha col·laborat en l'exposició realitzant treballs de digitalització i seleccionant fotografies dels nostres fons, entre els quals destaca el de Feliu Olivé Nin i el material audiovisual de Jaume Domingo Mulet.
De dilluns a divendres de 18.00 a 20.30 hores i dissabte d'11.00 a 13.00 hores i de 18.00 a 20.30 hores.
La sala romandrà tancada els diumenges i festius.
Col.: Arxiu Comarcal del Baix Penedès, Ajuntament del Vendrell, DGC Fotografia, Èdgar Toldrà, Coordinadora Balls de Diables Tradicionals de Catalunya, Pirotècnia Garcia i Impremta Ramon
El dissabte 20 i el diumenge 21 de juliol tindran lloc, al Teatre Àngel Guimerà, dues representacions del sainet En Pau de la Gralla o la Festa Major de la Vila, del vendrellenc Ramon Ramon i Vidales.
Aquest sainet, en un acte i en prosa, fou estrenat el 16 de novembre de 1900 al Teatre Novetats de Barcelona.
L'obra transcorre durant un matí de festa major, en la diada de Santa Anna.
Les representacions són organitzades per l'Arxiu Comarcal del Baix Penedès, la Impremta Ramon i la família Ramon.
L'adaptació de l'obra és de Maria Ramon i Neus Oliveras.
La direcció artística va a càrrec de Sílvia Basseda amb l'ajudant de direcció, Anna Mestres.
S'ha comptat amb la col·laboració del TÀG, Ajuntament del Vendrell, Els Pastorets del Vendrell, Ball de Bastons, Ball de Diables, Nens del Vendrell, les Gralles del Baix Penedès, L'embarcada, Teatre Espai i Consell Comarcal del Baix Penedès.
Cal reserva prèvia de l'entrada (2 euros) a l'Arxiu Comarcal del Baix Penedès (carrer Camí de Tomoví, 30 del Vendrell), tèlefon 977667396 o correu electrònic [EMAIL].
La recollida de les entrades: a la seu de l'Arxiu Comarcal del Baix Penedès (de 8.30 h a 15 h) o al teatre una hora abans de la representació.
Dissabte 20 de juliol, a les 20.30 h
Diumenge 21 de juliol, a les 18 h
Arxiu Comarcal del Baix Penedès, Impremta Ramon i família Ramon.
El 10 d'octubre tindrà lloc, al Museu Deu del Vendrell a les 18 hores, una xerrada titulada "Els orígens de la fira de Santa Teresa", a càrrec dels estudiosos Joan M. Colet i Pere Ferrando, i es projectarà una còpia de la pel·lícula original de 1925 que ens mostra les activitats que es van dur a terme durant la Fira de Santa Teresa d'aquell any.
Aquesta reproducció, propietat de l'Ajuntament del Vendrell, és dipositada a l'Arxiu Comarcal del Baix Penedès.
Tot seguit, hi participaran Aïda Sánchez amb la xerrada "El paper de les dones a la fira de Santa Teresa" i Pau Batlle amb "Què és la Regió Agroalimentària del Penedès?".
Regidoria de Promoció Econòmica del Vendrell.
Col.: Museu Deu i Arxiu Comarcal del Baix Penedès
Durant l'acte s'interpretaran tres obres del mestre Socias
El divendres 25 d'octubre tindrà lloc, a l'Auditori del Tívoli a les 20:30 h, la presentació del llibre Benvingut Socias Mercadé (1877-1952), un músic vendrellenc per descobrir.
Estudi del seu llegat a l'Arxiu Comarcal del Baix Penedès, obra de Nativitat Castejón Domènech, directora de l'ACBP.
El llibre és editat pel Departament de Cultura de la Generalitat de Catalunya i el Consell Comarcal del Baix Penedès, amb la col·laboració de l'Ajuntament del Vendrell, Aigües del Vendrell, els Amics de l'Orgue del Vendrell, Fundació Privada Mútua Catalana, Diputació de Tarragona i Associació Musical Pau Casals del Vendrell.
El llibre va acompanyat de l'enregistrament d'una selecció de dotze composicions del mestre Socias que ha estat finançat per l'Ajuntament del Vendrell, i que ha realitzat David Casamitjana i l'editorial discogràfica Audiovisuals de Sarrià, SL.
La presentació anirà a càrrec del Dr.
Xosé Aviñoa, catedràtic de la Universitat de Barcelona, autor del pròleg i el comentari musical de les obres enregistrades.
Durant l'acte, Jordi Joan Pascual, Àlex Jordi i Griselda Ramon interpretaran tres obres incloses en l'enregistrament.
Arxiu Comarcal del Baix Penedès, Consell Comarcal del Baix Penedès i Amics de l'Orgue del Vendrell.
Col: Ajuntament del Vendrell, Aigües del Vendrell, Fundació Privada Mútua Catalana, Diputació de Tarragona i Associació Musical Pau Casals del Vendrell